Äänestysvelvollisuus

Äänestysvelvollisuus on järjestelmä, jossa äänestysikäiset kansalaiset ovat lailla velvoitettuja äänestämään vaaleissa.

Järjestelmää puolustellaan usein sillä, että se takaa korkeat äänestysprosentit ja sitä kautta demokratian toteutumisen. Sen arvostelijoiden mielestä taas äänestysvelvollisuus ei kuulu demokratiaan, koska myös äänestämättä jättäminen voi olla kannanotto. Äänestysvelvollisuutta on esiintynyt myös diktatuureissa kuten Saddam Husseinin Irakissa ja entisissä sosialistimaissa.

Äänestysvelvollisuus ja sitä kautta keinotekoisesti korkeaksi saatu äänestysprosentti ei myöskään takaa demokratian toteutumista, koska hylättyjen äänien määrä voi tällöin kasvaa.

Maat, joissa on voimassa äänestysvelvollisuus
Argentiina (500 peson sakko)
Australia (20 dollarin sakko ensimmäisellä kerralla, uusijoille vankeusrangaistus mahdollinen)
Belgia (25–125 euron sakko kirjattu lakiin, kansalaisoikeuksien menetys mahdollinen – käytännössä syytteitä ei nosteta)
Bolivia (150 bolivianon sakko, henkilöpapereiden takavarikointi ja pankkitilin jäädyttäminen kolmen kuukauden ajaksi mahdollisia)
Brasilia (vain 18–70-vuotiaille, sakko ja kansalaisoikeuksien menetys mahdollisia)
Costa Rica 
Dominikaaninen tasavalta 
Ecuador (sakko)
Egypti (sakko, vankeusrangaistus mahdollinen)
Fidži (sakko, vankeusrangaistus mahdollinen)
Honduras 
Italia (sakkorangaistus kirjattu lakiin, käytännössä ei toteuteta)
Kongon demokraattinen tasavalta 
Korean demokraattinen kansantasavalta 
Kreikka (sakko, äänestämättä jättäneille ei myönnetä passia tai ajokorttia)
Kuuba (lapset valvovat symbolisesti)
Libanon (vain miehille)
Libya (vain miehille)
Luxemburg (100–1 000 euron sakko ja mahdollinen vankeusrangaistus kirjattu lakiin, käytännössä ei rangaista)
Meksiko 
Nauru (sakko)
Paraguay (sakko)
Peru (sakko)
Singapore (äänestämättä jättänyt poistetaan rekisteristä, äänioikeus takaisin vain perustellusta syystä)
Sveitsi (vain Schaffhausenin kantonissa, 3 frangin sakko)
Thaimaa
Uruguay (sakko)

Aiheesta muualla

International Institute for Democracy and Electoral Assistance - Compulsory voting information 
 Äänestysikä ja -velvollisuus maittain The CIA World Factbook 

Vaalit